[{"text_idx": "#000003", "text": "Yn anffodus, nid oes ymagwedd un ateb sy\u2019n addas i bawb i\u2019ch helpu i gynllunio\u2019ch postiadau. Fodd bynnag, gallwn gynnig ystadegau ac esboniadau gwerthfawr i chi i\u2019ch helpu i ddeall pam bydd busnesau\u2019n blogio mor aml \u2013 a sut y gallwch ganfod y cydbwysedd cywir i wneud y gorau o\u2019ch gwefan eich hun."}, {"text_idx": "#000004", "text": "Mae rhagor o bostiadau yn golygu rhagor o draffig"}, {"text_idx": "#000005", "text": "Os byddwch yn postio cynnwys o safon uchel ychydig weithiau\u2019r mis, mae hynny\u2019n ddechrau da a bydd yn golygu y dylai\u2019ch gwefan ddechrau denu traffig sylweddol dros gyfnod digon hir."}, {"text_idx": "#000006", "text": "Ond, mewn gwirionedd, dim ond y lleiafswm rydych yn ei wneud \u2013 mae llawer mwy y gallwch ei ennill os byddwch yn gwthio pethau gam ymhellach."}, {"text_idx": "#000010", "text": "Mae rhagor o bostiadau yn golyg rhagor o gyfleoedd"}, {"text_idx": "#000011", "text": "Mae cyfanswm iach o bostiadau a phostio\u2019n aml yn caniata\u0301u mwy o gyfle i hyrwyddo a rhyngweithio."}, {"text_idx": "#000016", "text": "Er bod blogio yn sicr wedi rhoi hwb i lawer o fusnesau, gallai rhywfaint o\u2019r hwb hwnnw hefyd fod yn gysylltiedig a\u0302\u2019u hymdrechion marchnata cyffredinol y tu hwnt i bostiadau blog yn unig."}, {"text_idx": "#000017", "text": "Fe wnaiff blogio wella wrth ymarfer"}, {"text_idx": "#000018", "text": "Nid yw\u2019n hawdd creu cynnwys gwych ac nid yw\u2019n rhywbeth sy\u2019n dod yn naturiol i\u2019r mwyafrif o bobl. Mae\u2019n debygol y bydd y rhai sydd wedi bod yn postio ers cryn amser yn gwingo wrth edrych yn o\u0302l ar eu postiadau blog cynnar iawn."}, {"text_idx": "#000019", "text": "Ond, ar o\u0302l creu digon o bostiadau neu ar o\u0302l cyfnod byr yn creu postiadau ag amlder uchel, bydd gan gwmni sy\u2019n blogio ddealltwriaeth gliriach o\u2019r canlynol:"}, {"text_idx": "#000022", "text": "Maent eisoes wedi trafod y pynciau generig a rhagweladwy y bydd perchnogion blogiau yn aml yn eu trafod wrth ddechrau arni \u2013 ac mae hynny\u2019n golygu y bydd yn rhaid iddynt ddechrau troi at bynciau sy\u2019n llai cyffredin."}, {"text_idx": "#000023", "text": "Beth mae hyn yn ei olygu i\u2019ch cwmni?"}, {"text_idx": "#000025", "text": "Mae postiadau hwy yn perfformio\u2019n well"}, {"text_idx": "#000028", "text": "Gellir darllen blog o\u2019r maint hwn o fewn munud ac mae\u2019n golygu, os bwriedir iddo fod yn fwy na diweddariad newyddion neu ateb byr i gwestiwn penodol, mae\u2019n debygol o fod yn hynod anfoddhaol i\u2019r darllenydd."}, {"text_idx": "#000029", "text": "Pam mae postiadau hwy yn perfformio\u2019n well?"}, {"text_idx": "#000030", "text": "Mae mwy o le i gynnwys gwybodaeth werthfawr"}, {"text_idx": "#000031", "text": "Bydd chwilwyr fel arfer yn chwilio am atebion a byddant yn dymuno iddynt fod yn atebion boddhaol, cyflawn ac awdurdodol."}, {"text_idx": "#000033", "text": "Os nad ydych am i\u2019ch ymwelwyr gilio yn o\u0302l i Google er mwyn holi rhagor o gwestiynau, mae angen i chi gynnwys popeth byddant yn eich geisio ym mhostiad eich blog \u2013 a bydd hynny fel arfer yn golygu llunio darn o gynnwys sy\u2019n ddigon hir i\u2019w bodloni."}, {"text_idx": "#000036", "text": "Yn yr un modd, bydd gennych hefyd fwy o le i ddefnyddio\u2019r allweddeiriau hynny mewn ffordd naturiol, oherwydd nid angen eu gwasgu i mewn yn artiffisial fel y gallai fod yn ofynnol yn achos blog byrrach."}, {"text_idx": "#000037", "text": "Po fanylaf y byddwch yn trafod pwnc penodol, y mwyaf tebygol y byddwch yn defnyddio allweddeiriau cynffon hir yn naturiol (allweddeiriau a\u0302 sawl rhan, fel \u2018ceir hybrid awtomatig yn y DU\u2019, yn hytrach na \u2018ceir awtomatig\u2019 yn unig)."}, {"text_idx": "#000038", "text": "Beth mae hynny\u2019n ei olygu i chi?"}, {"text_idx": "#000042", "text": "Mae amlder a hyd blog yn bethau pwysig i\u2019w hystyried."}, {"text_idx": "#000043", "text": "Ond pan fyddwch yn ceisio canolbwyntio ar gyflwyno postiadau yn unol ag amserlen gaeth, gall fod yn hawdd peidio blaenoriaethu ansawdd eich ysgrifennu."}, {"text_idx": "#000049", "text": "Ond mae cydbwysedd i\u2019w gael."}, {"text_idx": "#000050", "text": "Os ceisiwch gynhyrchu cynnwys sy\u2019n fyr ac yn syml ei ddarllen, ni fydd yn llawn dop o wybodaeth ddefnyddiol. Ac os ceisiwch ysgrifennu postiad blog byr sy\u2019n llawn gwybodaeth werthfawr, mae\u2019n debygol na fydd yn hawdd ei ddarllen."}, {"text_idx": "#000052", "text": "Os nad ydych yn teimlo\u2019n ddigon profiadol neu os yw\u2019r gost yn rhy uchel, gallwch ddechrau a\u0302 phostiadau hir sydd ar ben byrrach y sbectrwm \u2013 oddeutu 1000 o eiriau."}, {"text_idx": "#000053", "text": "Os oes gennych yr amser, y brwdfrydedd a\u2019r gyllideb i greu cynnwys o ansawdd uchel sy\u2019n hawdd ei deall, rhowch gynnig ar ddarnau hwy. Ond os byddwch yn penderfynu llunio darnau hir, bydd angen i chi weithio\u2019n galed i gadw diddordeb eich darllenwyr o\u2019r dechrau i\u2019r diwedd. I wneud hyn, sicrhewch bob amser bod eich postiadau blog:"}, {"text_idx": "#000057", "text": "Bydd angen i chi gydbwyso\u2019ch amser a\u2019ch cyllideb yn unol a\u0302\u2019ch sgiliau a gofynion eich diwydiant a\u2019ch cynulleidfa benodol."}, {"text_idx": "#000059", "text": "Y postiadau hwy hyn fydd y rhai sy\u2019n gwneud y rhan fwyaf o\u2019r gwaith caled i chi: sef denu llawer iawn o chwilwyr ac arddangos eich arbenigedd a\u2019ch gwerth ar bynciau a fydd yn parhau i fod yn berthnasol am flynyddoedd lawer. Byddwch yn gallu eu diweddaru ac ychwanegu atynt wrth i wybodaeth newydd ddod ar gael \u2013 neu wrth i\u2019ch darllenwyr godi cwestiynau newydd ar y pwnc."}, {"text_idx": "#000060", "text": "Ynghyd a\u0302 hyn, gallech greu postiadau blog byr ac ysgafn i ateb cwestiynau syml neu adrodd am newyddion y diwydiant neu ddiweddariadau busnes."}]